سميرة سعيد تتهم أنغام بالاستيلاء على أغنيتها.. والمؤلف يرد

رد الشاعر الغنائي بهاء الدين محمد على ما قالته سميرة سعيد في حلقة برنامج “كل يوم” مع الإعلامي عمرو أديب، بأن أغنية “أكتبلك تعهد” كانت أغنيتها قبل أنغام.

وكتب بهاء الدين محمد مؤلف الأغنية عبر حسابه الشخصي على “فايسبوك” قائلًا “طالما عمرو أديب بيعيد حلقة سميرة سعيد وكلامها عن أغنية أكتبلك تعهد إنها كانت أغنيتها وماخدتهاش!! ولأن عمرو كان لازم يرجعلي علشان أرد على محاولة استهتارها مضطر أوضح إن بالفعل كان عاجبها مذهب الأغنية واديتها لملحن تحت إشرافها وبعتتلي اللحن وسمعته ورفضته لأنه كان مش لايق على الكلام خالص وعلشان ماتزعلش قولتلها إنسى الأغنية دي لأنها حتنجح وكل الموضوع ماخدش كام يوم فقط مش سنين”.

أضاف: “سمعت أنغام كلمات الأغنية وعجبها وكان رد فعلها كله وعي وفهم.. ووظفتها صح واتفقنا يلحنها الفنان إيهاب عبد الواحد ونجحت وأصبحت أغنية للتاريخ فماكنش فيه داعي أن سميرة تطلع نفسها بالصورة دي ولكن غلطة ربما تكون غير محسوبة ولا مقصودة لأنها مش في صالحها!! لكن.. ردي عليها (الأغنية نجحت يا سميرة ورغم اللي قولتيه لكي كل الاحترام والتقدير)”.